Foróneus

Foróneus (starogr. Φορωνεύς – Foróneus, ) je v gréckej mytológii syn riečneho boha Inacha a jeho manželky Melie Apollodoros, Kronika, 2,1,1.(podľa iných verzií KinnyHyginus, Fabulae 145. alebo Argeie Hyginus, Fabulae 143), jeho súrodencami boli Aigialeus a IóPausanias, Periégésis tés Hellados, 3,18,13.. Bol kráľ Argu.

Podľa starovekých argejských povestí nedal Titan Prometeus prvý ľuďom oheň, ale bol ním Foréneus, ktorý objavil používanie ohňa.Pausanias, Periégésis tés Hellados, 2,19,5. Navyše usadil ľudí v spoločných osadách a naučil ich prvým prácam.

Foróneus získal kontrolu nad celým Peloponézom a založil kráľovstvo Foroneia a aj mesto Foroneus, prvé mesto na Peloponéze, kde usadil ľudí rozptýlených v okolitej krajine.Pausanias, Periégésis tés Hellados, 2,15,5. Foróneus mal dve manželky, prvou bola nymfa Telediké. S ňou mal dve deti, Niobu a Apida. S nymfou Kerdou splodil syna KaraPausanias, Periégésis tés Hellados, 2,21,1., prvého kráľa Megary. Jeho ďalším, ale nelegitímnym synom bol Europs.Pausanias, Periégésis tés Hellados, 2,34,4. Po smrti bol Foróneus pochovaný v Argu, kde jeho údajný hrob videl ešte v druhom storočí Pausanias, keď navštívil Argos.Pausanias, Periégésis tés Hellados, 2,20,3. Jeho syn Apis sa stal jeho následníkom.

Pausanias píše, že podľa argijskej tradície bol Foréneus prvým človekom na svete, jeho otec nebol ľudskou bytosťou, ale riečnym bohom. Podobne ako bol podľa mezopotámskych tradícii prvým človekom Adapa a podľa židovských Adam.Genezis 1,1-3,24.

 Referencie  

 Literatúra 


 Pozri aj 
 Zoznam kráľov Argu

Kategória:Postavy gréckej mytológie